Hviezdy opäť pre Afriku
Vyše stopäťdesiat hudobných hviezd sa spojilo v kampani, aby upozornili na hlad v Afrike. U2, Jay-Z, Lady Gaga a ďalší cez facebookové stránky a kontá na Twitteri vyzývajú fanúšikov, aby finančne pomohli hladujúcim.
Kto bude spomínať na Jacksona
Prvým a zatiaľ jediným potvrdeným účinkujúcim na spomienkovom koncerte pre Michaela Jacksona vo Walese je americký raper Kanye West. Na šou, ktorá sa bude konať 8. októbra na Millennium stadium v Cardiffe, by mali vystúpiť aj Cee Lo Green z Gnarls Barkley a Christina Aguilera.
Zomrel Cashov spoluhráč
Vo veku 83 rokov zomrel americký hudobník Marshall Grant, ktorý bol členom skupín The Tennessee Two a neskôr The Tennessee Three združených okolo legendárneho Johnnyho Casha.